PATVIRTINTA

 Rietavo Lauryno Ivinskio gimnazijos

 direktoriaus 2019 m. gruodžio 18 d.

 įsakymu Nr. V-237

**LIETUVOS MOKINIŲ KOMANDINĖS LIETUVIŲ KALBOS OLIMPIADOS KALBININKUI ANDRIUI AŠMANTUI ATMINTI NUOSTATAI**

1. **BENDROSIOS NUOSTATOS**

1. Lietuvos mokinių komandinės lietuvių kalbos olimpiados kalbininkui Andriui Ašmantui atminti (toliau – Olimpiados) nuostatai (toliau – Nuostatai) parengti vadovaujantis Bendraisiais Lietuvos mokinių olimpiadų, konkursų bei kitų renginių nuostatais, patvirtintais Lietuvos Respublikos švietimo ir mokslo ministro 2009 m. vasario 26 d. Nr. ISAK-426.

2. Šie Nuostatai reglamentuoja Olimpiados tikslą, uždavinius, rengėjus, organizavimo tvarką, darbų vertinimą bei dalyvių apdovanojimą.

3. Olimpiadą inicijuoja Rietavo Lauryno Ivinskio gimnazija.

1. **TIKSLAS IR UŽDAVINIAI**

4. Skatinti mokinių domėjimąsi lietuvių kalba:

4.1. gilinti mokinių lietuvių kalbos žinias;

4.2. ugdyti mokinių komandinio darbo įgūdžius;

4.3. aktyvinti lietuvių kalbos mokytojų darbą ugdant gabius mokinius;

4.4. plėtoti dalykinį mokyklų bendradarbiavimą;

4.5. motyvuoti mokinius rinktis mokytojo profesiją.

1. **ORGANIZAVIMAS**

5. Olimpiada organizuojama Rietavo Lauryno Ivinskio gimnazijoje kiekvienų metų vasario arba kovo mėn. ir yra skirta kalbininkui Andriui Ašmantui ir Tarptautinei gimtosios kalbos dienai – vasario 21-ajai – atminti.

6. Olimpiadai vadovauja organizacinis komitetas, sudarytas gimnazijos direktoriaus įsakymu.

7. Olimpiadoje dalyvauja Lietuvos bendrojo ugdymo mokyklų 9-12 ir gimnazijos I-IV klasių mokiniai.

8. Komandą sudaro po 5 narius iš 9–10 (I–II gimnazijos) ir 11–12 (III–IV gimnazijos) klasių mokinių.

9. Užduotis rengia Klaipėdos universiteto Baltų filologijos katedra.

10. Užduočių atlikimo trukmė – 1.00 val.

11. Rašomuoju popieriumi aprūpina Olimpiados rengėjai.

1. **VERTINIMAS**
2. Darbus vertina komisija, sudaryta iš KU dėstytojų ir dalyvaujančių mokyklų lietuvių kalbos mokytojų.
3. Užduočių vertinimo kriterijus prieš Olimpiadą pristato užduočių rengėjai (KU dėstytojai).
4. 9-10 (I-II) klasių ir 11-12 (III-IV) klasių komandos vertinamos atskirai:
	* 1. iš 9-10 (I-II) klasių komandų išrenkamos I-III vietų laimėtojos;
		2. iš 11-12 (III-IV) klasių komandų išrenkama nugalėtoja –žymens laimėtoja (I vieta) ir II ir III vietų laimėtojos.
5. Kiekvienos mokyklos (gimnazijos) komandos taškus sudaro tos komandos narių surinktų taškų suma.
6. **APDOVANOJIMAS**
7. 11-12 (III-IV) klasių komanda nugalėtoja apdovanojama pereinamuoju kalbininko Andriaus Ašmanto atminimo žymeniu, įsteigtu profesoriaus habilituoto daktaro (technikos mokslai) Leono Vaidoto Ašmanto.
8. Komanda, trejus metus iš eilės laimėjusi kalbininko Andriaus Ašmanto žymenį, ketvirtus metus olimpiadoje dalyvauja Garbės nario teisėmis.
9. Mokinių komandos, užėmusios I-III vietas, apdovanojamos diplomais ir saldumynais.
10. Visos komandos apdovanojamos Padėkos raštais.
11. **BAIGIAMOSIOS NUOSTATOS**
12. Organizatoriai ir partneriai: Rietavo Lauryno Ivinskio gimnazija, Klaipėdos universitetas, Rietavo savivaldybė, Rietavo kraštiečių klubo pirmininkas profesorius habilituotas daktaras Leonas Vaidotas Ašmantas.
13. Informacija skelbiama gimnazijos el. svetainėje [*www.ivinskis.rietavas.lm.lt*](http://www.ivinskis.rietavas.lm.lt)*.* Papildoma informacija teikiama telefonu (8 448) 68 607, el. paštu *d.nijole@gmail.com.,* *pavaduotojas.nd@ivinskis.lt.rietavas.lm.lt**.*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_